Grbin je zagrmio na Reinera: Dižite se iz stolice šefa Sabora

SHOW U SABORU: Petrov je podnio ostavku i ustao iz fotelje, a u nju je sjeo Reiner (HDZ). To je jako loše sjelo Grbinu (SDP) koji je odmah poručio Reineru da nema pravo tamo sjediti

<p>Nakon dvosatne stanke, nastavljena je sjednica Sabora, a njegov predsjednik, <strong>Božo Petrov, odmah je podnio ostavku</strong>.</p><p>- Želim se obratiti građanima i građankama, glasovanje o ministru Mariću je pokazalo da nemamo većinu u Saboru i da imamo krizu vlasti. Krizu je izazvao premijer Plenković koji štiti ministra Marića. Stao je u zaštitu svega spomenutog u Agrokoru. Plenković nema politički legitimitet da vodi Vladu. Vlada je krnja - rekao je Petrov i zaključio: <strong>'Zbog zaštite Sabora želim pokazat odgovornost i podnosim ostavku na dužnost predsjednika Sabora'. </strong></p><p>Nakon toga, Petrov je ustao iz fotelje, a <strong>u nju je sjeo Željko Reiner</strong> koji je predložio stanku da se stranke konzultiraju dalje o ovom izvanrednom događaju. </p><p><strong>Grbin je tada Reineru poručio nema pravo sjediti na toj stolici. </strong></p><p>- Nemamo parlamentarnu većinu i vi niste potpredsjednik Sabora. Dignite se iz stolice u kojoj sjedite protiv zakona - rekao je Grbin. </p><p>- Nije bilo glasovanja o tome da li postoji većina u Saboru ili ne, nego se danas glasovalo o povjerenju ministru Zdravku Mariću - odgovorio je Reiner Grbinu i dodao: 'Sjeo sam se ovdje samo da predložim stanku od 30 minuta i da se onda opet nađemo i raspravimo situaciju'.</p><p>Grbin je onda rekao da će tražiti tumačenje i prihvatio je prijedlog da se odredi stanka.</p><h2>Grmoja: Ovo je najveća pobjeda Mosta</h2><p>Nikola Grmoja iz Mosta nije htio komentirati novonastalu sitauciju u Saboru i sukob Grbina i Reinera. </p><p>- Nisam ustavno-pravni stručnjak da bi mogao komentirati to. Očito da saborske većine nema, ali ono što je bitno naglasiti jest da je u ovom tužnom trenutku za Hrvatski sabor, u vrijeme izdaje političkih principa i ideala, predsjednik Sabora svojim potezom sačuvao dostojanstvo svakog zastupnika i nas koji djelujemo u politici, i ja mu mogu na tome samo čestitati. Sačuvali smo svi obraz ovim potezom predsjednika Sabora, a oni koji su ga izgubili, neka ga gube i dalje - rekao je Grmoja. </p><p><strong>POGLEDAJTE VIDEO: </strong></p><p>Grmoja je kazao kako se za vrijeme stanke moglo čuti kako su mnogi saborski klubovi protiv raspuštanja Sabora.</p><p>- Očito da će poslije lokalnih izbora doći do nekog preslagivanja. Ovdje se radi o izdaji svih principa u politici. Ja bih volio da se pokaže ta saborska većina i da se sve razotkrije. Pokazalo se danas na koji način se došlo do toga da ne padne ministar Marić - kazao je Grmoja i ponovio: 'Bio bi red da pokažu većinu, ili neka Plenković postupi odgovorno kao i Petrov, ali Plenkoviću je puno više stalo do vlasti nego do toga da sačuva svoj obraz. Ovo smatram najvećom pobjedom od kad postoji Most - kazao je Grmoja. </p><p> </p>